جمهور باشقانی رجب طیب اردوغان بیلدیریب کی، تورکیه آغ دنیز، اگه و قارا دنیزلریندکی حاقینی آلا‌جاق.
اردوغان موش‌داکی مالازگیرد میللی پارکیندا مالازگیرد ظفری‌نین 949-جو ایلدؤنومو موناسیبتیله کئچیریلن تدبیرده ایشتیراک ائدیب. تدبیرده چیخیش ائدن جمهور باشقانی اردوغان دوغو آغ دنیزیندکی گرگین‌لیک ایله باغلی بو ایفادلری ایشله‌دیب: "ائدریک دئییرسک ائدریک، تاوانینی دا اؤدیریک. تاوان اوده مه باهاسینا قارشیمیزا چیخماق ایسته‌ین، بویورسون گلسین. یوخسا چکیلسین‌لر اؤنوموزدن." ایفاده‌سیندن ایستیفاده ائدیب.
جمهور باشقانی اردوغان،"بیزانسین وارث ‌لیگینه بئله لاییق اولا بیلمه‌ین‌لرین بو گون آرخا‌لارینا آوروپا‌لی‌لاری آلا‌راق عدالتسیزلیک، حقوقسوزلوق و کورسانلیغا یول وئرمه لری تاریخدن درس آلا بیلمه‌دیکلرینی گؤستریر."
اردوغان تورکیه-نین هئچ کیمین تورپاغیندا، اگمنلیگینده و ماراغیندا گؤزونون اولمادیغینی، اؤزونه عایید اولان‌لار مسئله سینده اصلا گذشته گئتمه‌یه‌جگینی بیلدیریب.
"طرف موقابیللریمیزی سهو یول‌دان قاییتماغا دعوت ائدیریک. تورکیه-‌نین آرتیق صبری سینانا‌جاق، دایانیق‌لی‌لیغی، ایمکان‌لاری و جسارتی تست ائدیله‌جک بیر اؤلکه اولمادیغینی هر کسین گؤرمه‌سینی ایسته‌دیک‌لرینی وورغولاییب.
